
Történelemoktatási adatbázis továbbfejlesztése

A dolgozat célja, hogy bebizonyítsa, a történelemoktatás folyamatába be lehet illeszteni a digitális kultúra órák során elsajátított adatbáziskezelést.
Az informatikaoktatás „mostohagyermekeként” kezelt adatbáziskezelés mind a mai napig de-kontextualizált, a későbbi tanulmányok vagy élet során teljes mértékben felesleges adatokkal feltöltött adatbázisokkal történik. Mindemellett a legtöbb tantárgy esetén mellőzik az IKT eszközök, valamint a digitális kultúra tantárgy keretében tanultak használatát. Nincs ez más-képp a történetoktatás folyamán sem. A dolgozat témája, hogy bebizonyítsa, egy kontextusba helyezett adatbázissal a történelmi fogalmakat, személyeket és eseményeket a tanulók – az adatbáziskezelés gyakorlásával – könnyebben el tudják sajátítani, a kezelését pedig könnyeb-ben megértik. A kutatás eredményeiből kitűnik, hogy a tanárnak – valamivel több készülés mellett – eredményesebben sikerülhet egy-egy témakör megértetése a diákokkal, miközben digitális kompetenciáikat is fejlesztik vele. Ezáltal a célközönséget azok a tanárok adják, akik rendelkeznek a megfelelő informatikai ismeretekkel egy ilyen óra előkészítésére és megtartásá-ra.
A dolgozathoz elmentünk egy intézménybe, ahol két csoportban tartottuk meg ugyanazzal a témakörrel foglalkozó órákat. Az egyikben az elkészült adatbázist használtuk, míg a másikban a „hagyományos”, frontális munkára épülő történelmet tartottunk. A tanítás végén elvégeztet-tünk egy tesztet, amely során az eredményekből levonható a digitális ismeretelemek átemelé-sének hasznossága.



